|  |  |
| --- | --- |
|   | **Rēzeknes novada DOME**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, Fax. 646 25935,E–pasts: info@rezeknesnovads.lvInformācija internetā: <http://www.rezeknesnovads.lv> |

APSTIPRINĀTA

ar Rēzeknes novada domes 18.08.2022.

lēmumu (protokols Nr.22, 5.§)

**Kārtība, kādā tiek noteiktas Rēzeknes novada pašvaldības izglītības iestāžu vadītāju, vadītāju vietnieku un metodiķu amata vienības un algas likmes**

*Izdota saskaņā ar Ministru kabineta 2016.gada 5.jūlija*

*noteikumu Nr.445 „Pedagogu darba samaksas noteikumi”*

*6. un 9.punktiem,*  *likuma “Par pašvaldībām” 21.panta pirmās daļas 27.punktu*

**I. Vispārīgie jautājumi**

1. Kārtība nosaka kādā veidā tiek noteiktas Rēzeknes novada pašvaldības izglītības iestāžu vadītāju, vadītāju vietnieku un/vai struktūrvienības vadītāju, izglītības metodiķu un sporta metodiķu/sporta speciālistu amata vienības un algas likmes.
2. Kārtība attiecas uz pamatskolām, vidusskolām, profesionālās ievirzes izglītības iestādēm un pirmsskolas izglītības iestādēm. Speciālo izglītības iestāžu vadītāju amata vienības un algas likmes tiek noteiktas atbilstoši Ministru kabineta prasībām.

**II. Mērķi un uzdevumi**

1. Noteikt vienotas prasības Rēzeknes novada pašvaldības izglītības iestāžu vadītāju, vadītāju vietnieku/struktūrvienību vadītāju un metodiķu amata vienību un algas likmju noteikšanā.
2. Nosakot amata vienības, ņemt vērā izglītības iestādes administrācijas algas fondu, izglītojamo skaitu izglītības iestādē, vadītājiem arī darba intensitāti un personīgo ieguldījumu izglītības iestādes attīstībā.

**III. Izglītības iestāžu vadītāju, vadītāju vietnieku un metodiķu amatu vienību noteikšana**

1. Vispārējās pamatizglītības un vidējās izglītības iestādēs:
	1. vadītāju amata vienību skaits nav mazāks par:
		1. 0,2 likmēm, ja izglītojamo skaits izglītības iestādē ir mazāks nekā 15 izglītojamie;
		2. 0,35 likmēm, ja izglītojamo skaits izglītības iestādē ir vismaz 15, bet mazāks nekā 30 izglītojamie;
		3. 0,5 likmēm, ja izglītojamo skaits izglītības iestādē ir vismaz 30, bet mazāks nekā 50 izglītojamie;
		4. 0,75 likmēm, ja izglītojamo skaits izglītības iestādē ir vismaz 50, bet mazāks nekā 75 izglītojamie;
		5. 1 likme, ja izglītojamo skaits izglītības iestādē ir vismaz 75.
	2. Ja kādai izglītības iestādei izglītības programma (as) tiek realizēta(as) citā apdzīvotā vietā, bet izglītības iestādes vadītājam atbilstoši savas iestādes izglītojamo skaitam nepienākas viena vadītāja amata vienība, tad tiek noteikta pilna vadītāja amata vienība.
	3. Pamatskolās un vidusskolās vadītāju vietnieku izglītības jomā un/vai struktūrvienības vadītāju ieteicamais amata vienību likmju skaits ir šāds:

|  |  |  |
| --- | --- | --- |
| Izglītojamo skaits | Vietnieku un/vai struktūrvienību vadītāju likmju skaits, ja nav struktūrvienības | Vietnieku un/vai struktūrvienību vadītāju likmju skaits, ja ir struktūrvienība(pamatskola vai sākumskola) |
| 31-60 | 0,15 | - |
| 61-90 | 0,25 | - |
| 91-120 | 0,5 | 0,8 |
| 121-175 | 1 | 1,3 |
| 176-221 | 1,4 | 1,7 |
| 222-271 | 1,8 | 2,1 |
| 272-321 | 2,2 | 2,5 |
| 322-371 | 2,6 | 2,9 |
| 372-421 | 3 | 3,3 |
| 422-471 | 3,4 | 3,7 |
| 472 un vairāk | 3,8 | 4,1 |

* 1. izglītības iestādes vadītājs, nosakot savas izglītības iestādes vadītāja vietnieku un/vai struktūrvienības vadītāju likmju skaitu un algas likmi, drīkst palielināt vai samazināt šo amatu likmju skaitu atbilstoši 5.3.apakšpunkta tabulā noteiktajam piešķirtā savas iestādes vadībai finansējuma ietvaros.
1. Pirmsskolas izglītības iestādēs:
	1. vadītāju amata vienību skaits tiek noteikts sekojoši:
		1. 0,2 likmes, ja izglītojamo skaits izglītības iestādē ir mazāks nekā 15 izglītojamie;
		2. 0,35 likmes, ja izglītojamo skaits izglītības iestādē ir vismaz 15, bet mazāks nekā 30 izglītojamie;
		3. 0,5 likmes, ja izglītojamo skaits izglītības iestādē ir vismaz 30, bet mazāks nekā 50 izglītojamie;
		4. 0,75 likmes, ja izglītojamo skaits izglītības iestādē ir vismaz 50, bet mazāks nekā 75 izglītojamie;
		5. 1 likme, ja izglītojamo skaits izglītības iestādē ir vismaz 75.
	2. Ja kādai izglītības iestādei izglītības programma (as) tiek realizēta(as) citā apdzīvotā vietā, bet izglītības iestādes vadītājam atbilstoši savas iestādes izglītojamo skaitam nepienākas viena vadītāja amata vienība, tad tiek noteikta pilna vadītāja amata vienība.
	3. Izglītības metodiķu amata vienību skaits pirmsskolas izglītības iestādēs tiek noteikts sekojoši:

|  |  |
| --- | --- |
| Izglītojamo skaits | Izglītības metodiķu likmju skaits |
| 31-60 | 0,15 |
| 61-90 | 0,25 |
| 91-120 | 0,5 |
| 121 un vairāk | 1 |

1. Profesionālās ievirzes izglītības iestādēs:
	1. Vadītāju amata vienību skaits tiek noteikts sekojoši:
		1. 0,5 likmes, ja izglītojamo skaits izglītības iestādē ir mazāks nekā 50 izglītojamie;
		2. 0,75 likmes, ja izglītojamo skaits izglītības iestādē ir vismaz 50, bet mazāks nekā 75 izglītojamie;
		3. 1 likme, ja izglītojamo skaits izglītības iestādē ir vismaz 75.
	2. Profesionālās ievirzes kultūras jomā izglītības iestādēs vadītāja vietnieku izglītības jomā amata vienību skaits tiek noteikts sekojoši:
		1. 0,25 likmes, ja izglītojamo skaits skolā ir vismaz 55, bet mazāks nekā 91 izglītojamie;
		2. 0,5 likmes, ja izglītojamo skaits skolā ir vismaz 91, bet mazāks nekā 121 izglītojamie;
		3. 0,75 likmes, ja izglītojamo skaits skolā ir vismaz 121, bet mazāks nekā 176 izglītojamie;
		4. 1 likme, ja izglītojamo skaits skolā ir vismaz 176.
	3. Profesionālās ievirzes sporta jomā vadītāja vietnieku/sporta metodiķu/sporta speciālistu (konkrētu amata vienību izvēlas iestādes vadītājs) amata vienību skaits tiek noteikts sekojoši:
		1. 0,25 likmes, ja izglītojamo skaits skolā ir vismaz 55, bet mazāks nekā 91 izglītojamie;
		2. 0,5 likmes, ja izglītojamo skaits skolā ir vismaz 91, bet mazāks nekā 121 izglītojamie;
		3. 0,75 likmes, ja izglītojamo skaits skolā ir vismaz 121, bet mazāks nekā 176 izglītojamie;
		4. 1 likme, ja izglītojamo skaits skolā ir vismaz 176.
2. Aprēķinot šīs kārtības 5.-8.punktos minēto amata vienību skaitu, izglītojamo skaits tiek aprēķināts uz katra gada 1.septembri.

**IV. Izglītības iestāžu vadītāju algas likmju noteikšana**

1. Izglītības vadītāja algas likme tiek noteikta:
	1. pēc izglītojamo skaita atbilstoši *Pedagogu darba samaksas noteikumiem;*
	2. minimālajai algas likmei, kas noteikta Pedagogu darba samaksas noteikumos, tiek pielietoti šādi darba intensitātes koeficienti(1.kritērijs):
		1. ja izglītības iestādei ir struktūrvienība vai cita izglītības programmas realizācijas vieta citā apdzīvotā vietā – 1,1;
		2. ja izglītības iestādei ir vairāk nekā viena struktūrvienība un/vai vairāk nekā viena cita izglītības programmas realizācijas vieta citā apdzīvotā vietā – 1,2;
		3. ja pamatskolā vai vidusskolā darbojas pirmsskolas bērnu grupas, kurās ir arī līdz piecus gadus veci bērni – 1,05;
		4. ja izglītības iestādei pielietojami gan 9.2.1., gan 9.2.3.apakšpunktos noteiktie koeficienti, tad tiek pielietots vienots koeficients 1,15; ja 9.2.2. un 9.2.3.apakšpunktos minētie, tad attiecīgi – 1,25;
		5. pielietojot darba intensitātes koeficientu, algas likme tiek noapaļota līdz veselam skaitlim (EUR);
	3. atbilstoši 9.1.apakšpunktā noteiktajai algas likmei un pielietojot 9.2.apakšpunktā pielietoto koeficientu, vadītāja algas likmi drīkst paaugstināt līdz 20% par vadītāja personīgo ieguldījumu izglītības iestādes attīstībā (2.kritērijs) [palielinājums tiek noapaļots līdz veselam skaitlim(EUR)]. Ja vadītāja amata likme ir mazāka nekā viena likme, 2.kritērijs tiek pielietots atbilstoši Pedagogu darba samaksas noteikumos noteiktajai algas likmei no vienas vadītāja amata likmes; 2.kritēriju pielieto attiecīgajam gadam apstiprinātā finansējuma ietvaros; attiecīgo procentuālo pieaugumu katru gadu līdz 10.septembrim nosaka Izglītības un sporta pārvaldes izveidota komisija;
	4. Atsevišķos gadījumos, ja izglītības iestādes vadītājs, kuram ir noteikta nepilna amata likme, pilda arī cita izglītības iestādes vadītāja pienākumus, un šāda pienākumu pildīšana tiek veikta vairāk nekā mēnesi, vadītājam var noteikt algas likmi līdz pilnai amata vienībai, kā arī pielietot aizvietošanas koeficientu līdz 1,3.
	5. Pēc šīs kārtības 9.punktā noteikto darbību izpildes tiek aprēķināta katras izglītības iestādes vadītāja algas likme, vadītāju algas likmes tiek apstiprinātas ar pašvaldības izpilddirektora rīkojumu.
2. Darba intensitātes koeficients netiek noteikts, ja atbilstoši 6.2.apakšpunktam iestādes vadītāja likme ir palielināta līdz vienai likmei, kā arī netiek piemērots profesionālās ievirzes sporta jomā izglītības iestādei, kurai izglītības programmu realizācija vairākās apdzīvotās vietas ir izglītības iestādes specifika.
3. Vadītāju vietnieku un/vai struktūrvienību vadītāju, metodiķu algas likmes iestādes vadītājs nosaka atbilstoši *Pedagogu darba samaksas noteikumiem* un iedalītajam finansējumam.
4. Izglītojamo skaits tiek aprēķināts uz katra gada 1.septembri un alga atbilstoši tam tiek noteikta laika periodam no katra gada 1.septembra līdz sekojošā gada 31.augustam.Vadītājiem, kuri darbu uzsāk periodā starp 1.septembri un 31.augustu, algas likme tiek noteikta ar amata pienākumu izpildes uzsākšanas brīdi.

**V. Izglītības iestāžu vadītāju finansēšanas avoti**

1. Pamatskolu, vidusskolu vadītāju, kā arī vietnieku un struktūrvienības vadītāju algas finansē no valsts budžeta mērķdotācijas attiecīgajai izglītības iestādei. No pašvaldības budžeta drīkst vadītājiem piešķirt prēmijas attiecīgajam gadam apstiprinātā finansējuma ietvaros.
2. Pirmsskolas iestāžu vadītājiem un metodiķiem, profesionālās ievirzes izglītības iestāžu vadītājiem un vadītāju vietniekiem algas finansē no pašvaldības budžeta.

**VI. Noslēguma jautājumi**

1. Kārtība stājas spēkā 2022.gada 1.septembrī.
2. Atzīt par spēku zaudējušu 2021.gada 16.decembra kārtību “Kārtība, kādā tiek noteiktas Rēzeknes novada pašvaldības izglītības iestāžu vadītāju, vadītāju vietnieku un metodiķu amata vienības un algas likmes” (apstiprināta ar Rēzeknes novada domes 16.12.2021. lēmumu (protokols Nr.10, 16.§).

Domes priekšsēdētājs M.Švarcs